मंच पर कांग्रेस से कन्हैया पहुंचे तो तेजस्वी ने बनाई दूरी, जदयू-राजद से मंत्री पहुंचे
विपक्षी एकता की बैठक से पहले ही यह एकजुटता बिखरती हुई दिख रही है। कुछ ऐसी तस्वीर सामने आई है। प्रतिक्रिया भी सामने आई है। दरअसल, राजधानी पटना में 12 जून को विपक्षी एकता की बैठक होनी है। इसकी तैयारी को लेकर बापू सभागार मेंtejashwi yadav absent from programme due to kanhaiya kumar; bihar bhaskar latest news
विपक्षी एकता की बैठक से पहले ही यह एकजुटता बिखरती हुई दिख रही है। कुछ ऐसी तस्वीर सामने आई है। प्रतिक्रिया भी सामने आई है। दरअसल, राजधानी पटना में 12 जून को विपक्षी एकता की बैठक होनी है। इसकी तैयारी को लेकर बापू सभागार में प्रजापति समाज के बैनर तले अहम सम्मेलन का आयोजन हुआ। सम्मेलन में मुख्य अतिथि के तौर पर उप मुख्यमंत्री तेजस्वी यादव निमंत्रित थे। लेकिन, उन्होंने कार्यक्रम से दूरी बना ली। मंच पर उनकी कुर्सी खाली ही रह गई।
कांग्रेस से कन्हैया कुमार पहुंचे थे
वहीं, कांग्रेस की ओर से कन्हैया कुमार भी पहुंचे थे। इसके अलावा कांग्रेस से राज्य सरकार में मंत्री मुरारी कुमार गौतम, जदयू की ओर से मंत्री अशोक चौधरी पहुंचे थे। राजद से मंत्री इसरार मंसूरी आए हुए थे। लेकिन, सम्मेलन में उपमुख्यमंत्री तेजस्वी यादव नहीं पहुंचे। मंत्री अशोक चौधरी और कन्हैया कुमार ने कार्यक्रम का उद्घाटन किया।
उपमुख्यमंत्री तेजस्वी यादव मंच पर नहीं पहुंचने के सवाल पर कन्हैया कुमार ने चुप्पी साध ली। उन्होंने कुछ नहीं कहा। मंत्री अशोक चौधरी ने भी गोलमटोल जवाब देते हुए कहा कि उपमुख्यमंत्री तेजस्वी यादव से हमारी बात हुई थी। उन्होंने कहा कि हमें विभाग का कार्यक्रम है, इसलिए हम विभाग के कार्यक्रम में जा रहे हैं।
क्या बोले आयोजक
इधर, सम्मेलन नें उपमुख्यमंत्री तेजस्वी यादव को नहीं आने से आयोजक निराश हैं। वे हताश हैं। प्रजापति सम्मेलन का आयोजक पिंटू गुरुजी जो प्रदेश महासचिव की कुर्सी संभालता है। उन्होंने कहा है कि उपमुख्यमंत्री तेजस्वी यादव को मंच पर नहीं पहुंचने से हमारे समाज के लोग निराश है। हमारे लोगों के हाथ निराशा लगी है।
उन्होंने कहा है कि हमारे समाज के लोग राजद को वोट देते हैं। राजद सुप्रीमो लालू प्रसाद यादव ने हमारे समाज के लोगों के लिए काफी काम किए थे। हम लोग चाहते थे कि तेजस्वी यादव भी मंच साझा करें। लेकिन उन्होंने दूरी बना ली। इसका हम लोगों को खेद है।